2.1.Istraživanje i progon kaznenih djela (članci od 2. do 9. i od 11. do 17.)

više kazne. Najviše kazne utvrđene nacionalnim zakonima ne smiju biti niže od određenih graničnih vrijednosti (u rasponu od jedne do deset godina zatvora), a ovise o ozbiljnosti djela (članci od 3. do 6.). U obzir se mora uzeti i niz otegotnih okolnosti (članak 9.);

U Direktivi se primjenjuje cjelovit pristup koji je potreban za djelotvornu borbu protiv tih kaznenih djela i koji u sveobuhvatnom pravnom instrumentu uključuje odredbe koje se odnose na istragu i progon kaznenih djela (članci od 2. do 9. i članci od 11. do 17.), pomoć žrtvama i njihovu zaštitu (članci od 18. do 20.) i sprečavanje (članak 10. i članci od 21. do 25.).

2.1.Istraživanje i progon kaznenih djela (članci od 2. do 9. i od 11. do 17.)

Samo je 12 država članica izvijestilo Komisiju da su u potpunosti prenijele Direktivu prije isteka roka za prenošenje. Stoga je Komisija protiv ostalih država članica pokrenula postupke zbog povrede zbog neizvješćivanja o nacionalnim mjerama prenošenja: BE, BG, IE, EL, ES, IT, CY, LT, HU, MT, NL, PT, RO, SI i UK. Svi su ti postupci zbog povrede zatvoreni do 8. prosinca 2016. Kašnjenje u donošenju nacionalnih mjera prenošenja i obavješćivanje o njima dovelo je do kašnjenja analize Komisije i kašnjenja objavljivanja izvješća o prenošenju.

Prema članku 4. stavku 3. države članice moraju kazniti osobu koja dijete sili ili prisili na sudjelovanje u pornografskim predstavama ili mu u te svrhe prijeti. AT, BG, CY, DE, EL, ES, IE, IT, LT, MT, NL, SI, SK i UK (Gibraltar) donijeli su zakone kojima se prenosi ta odredba Direktive. Države članice upotrebljavaju različite izraze kojima objašnjavaju „prisilu, silu i prijetnju”. Na primjer, BG, DE, HR, HU, IT, PL i SI spominju „silu i prijetnju”, BG spominje „silu i prijetnju ozbiljnom ozljedom”, EL spominje „prisilu ili nasilje ili prijetnju”, dok ES spominje „uporabu sile ili zastrašivanja”.

Kada je riječ o odredbi o osobama koje prouzroče sudjelovanje djeteta u pornografskoj predstavi ili ga na to potiču (članak 4. stavak 2.), AT, BG, CY, DE, EL, ES, IT, LT, MT, NL, RO, SK i UK (Gibraltar) donijeli su zakone kojima se prenosi ta odredba Direktive. Iz podataka ostalih država članica ne mogu se donijeti valjani zaključci.

Kada je riječ o uporabi prisile, sile ili prijetnje u svrhu seksualne aktivnosti djeteta s trećom osobom (članak 3. stavak 6.), CY, DE, FR, LU, MT, NL i PT u svojem zakonodavstvu izričito navode počinjenje kaznenog djela s trećom osobom, dok AT, BG, CZ, ES, HU, IE, IT, LT, RO, SE i SI ovu stavku spominju neizravno ili uključuju u odredbe o silovanju, seksualnom napadu ili seksualnom iskorištavanju uporabom prisile, sile ili prijetnje.

S druge strane, većina je država članica donijela zakone kojima se sudjelovanje u seksualnim aktivnostima s djetetom uz uporabu prisile, sile ili prijetnje kažnjava kaznama utvrđenima Direktivom (članak 3. stavak 5. točka iii.). CY, DE, LU i MT spominju „prisilu, silu i prijetnju”, dok ostale države članice spominju „nasilje i prijetnju” (CZ, EL, FI, FR, LT, LU, LV, NL, PT, SE i SK), „silu i prijetnju” (BE, BG, DE, HR, HU, IT, PL i SI), „nasilje i zastrašivanje” (ES), „protiv djetetove volje” (EE), „prisilu uporabom sile” (AT) i ostale izraze.

CY, CZ, DE, EE, FR, IE, IT, LT, LV, MT, PL, SI i SK uključuju kaznena djela kojima se kažnjava sudjelovanje u bilo kakvim seksualnim aktivnostima s djetetom koje još nije dosegnulo dob za pristanak na spolni odnos u sličnoj mjeri kao u članku 3. stavku 4. AT, BE, BG, ES, HR, LU RO, PT i SE razlikuju seksualne činove koji uključuju penetraciju i one koji ne uključuju penetraciju.

Jasna definicija pornografske predstave uključena je u zakonodavstvo AT, BG, CY, EL, HU, IE, RO, SK i UK (Gibraltar). Ostale države članice prenose članak 2. povezujući ga s kaznenim djelima iz članka 4. stavaka od 2. do 4. i izravnim upućivanjem na informacijsku i komunikacijsku tehnologiju ili sudsku praksu.

Kada je riječ o dječjoj prostituciji, CY i SK u svoje su zakonodavstvo prenijeli izričitu definiciju u koju su uključeni svi elementi članka 2. točke (d). S druge strane, u AT, BG, CZ, DE, EL, LT, LU, SE, SI i UK prenošenje proizlazi iz sudske prakse i ostalih izvora povezanih s kaznenim djelima dječje prostitucije (članak 4. stavci od 5. do 7.), dok u slučaju BE, EE, ES, FI, FR, HR, IT, MT, NL, PL, PT i RO ono proizlazi isključivo iz kaznenih djela dječje prostitucije.

BE, CY, EE, EL, ES, HR, IE, IT, LV, PT, RO, SE, SK i UK (Gibraltar) upotrebljavaju pojam „dječja pornografija” u svojem zakonodavstvu. U svim ostalim državama članicama upotrebljavaju se drugi pojmovi, kao što su pornografski prikazi (AT), pornografski materijal (BG), pornografski rad (CZ), pornografska slika ili prikaz (FR) i ostali.

Dob za pristanak na spolni odnos razlikuje se među državama članicama: 14 godina (AT, BG, DE, EE, HU i PT), 15 godina (CZ, FR, HR, PL, SE, SI i SK), 16 godina (BE, ES, LT, LU, LV, NL i UK), 17 godina (CY i IE) i 18 godina (MT). FI, IT i RO definiraju različite dobi za pristanak na spolni odnos ovisno o prirodi kaznenog djela. U EL dob za pristanak na spolni odnos različita je za muške homoseksualne aktivnosti uz uzajamni pristanak (17 godina) i za heteroseksualne i ženske homoseksualne aktivnosti uz uzajamni pristanak (15 godina).

Stavci 7. i 8. članka 5. neobvezne su odredbe kojima se utvrđuje primjenjivost članka 5. na određene situacije. Sve su države članice osim AT, DE, ES, SE i UK (članak 5. stavak 7.) te AT i DE (članak 5. stavak 8.) odlučile ne primjenjivati ih.

Člankom 4. stavkom 6. kažnjava se osoba koja dijete sili ili prisili na dječju prostituciju ili mu u te svrhe prijeti. AT, BG, CY, CZ, DE, EE, EL, ES, FR, HR, IT, LT, LU, MT, NL, PT, RO, SI, SK i UK (Škotska) donijeli su zakone kojima se prenosi ta odredba Direktive. Iz podataka ostalih država članica ne mogu se donijeti valjani zaključci.

Prema članku 4. stavku 5. države članice kažnjavaju osobu koja prouzroči sudjelovanje djeteta u dječjoj prostituciji ili ga na to potiče, ostvarujući zaradu na taj način ili na neki drugi način iskorištava dijete u te svrhe. BE, BG, CY, CZ, DE, EL, ES, FR, HR, IT, LT, LU, MT, NL, PT, RO, SE, SI, SK i UK donijeli su zakone kojima se prenosi ta odredba Direktive. Iz podataka ostalih država članica ne mogu se donijeti valjani zaključci.

Člankom 4. stavkom 4. kažnjava se svjesno posjećivanje pornografskih predstava u kojima sudjeluju djeca. AT, BG, CY, DE, ES, FI, IE, IT, LT, MT, RO, SI, SK i UK (Gibraltar) donijeli su zakone kojima se prenosi ta odredba Direktive. Iz podataka ostalih država članica ne mogu se donijeti valjani zaključci.

Člankom 9. točkom (f) predviđa se otegotna okolnost ako je počinitelj namjerno ili nesmotreno ugrozio život djeteta. Većina država članica donijela je zakone kojima se prenosi ta odredba. Iz podataka koje su dostavili BE, CZ, ES, FI, FR, IE, IT, LV, SK i UK ne mogu se donijeti valjani zaključci.

Prema članku 9. točki (e) otegotnu okolnost predstavlja i situacija ako je počinitelj prethodno već osuđivan za kaznena djela iste vrste. AT, BE, CZ, HR, IT, LV, PT i SK predviđaju općenitu otegotnu okolnost, bez obzira na to je li sljedeće kazneno djelo slične vrste ili nije. S druge strane, BG, CY, EE, ES, FI, HU, MT, i PL zahtijevaju da počinjeno kazneno djelo bude iste vrste. FR i LT predviđaju odvojeno razmatranje tih dviju mogućnosti (slična kaznena djela i nevezana kaznena djela).

Prema članku 9. točki (c) otegotnom okolnošću smatra se ako je kazneno djelo počinilo nekoliko osoba nastupajući zajedno. CY, HR i IT jasno navode „nekoliko osoba” nastupajući zajedno, dok ostale države članice upotrebljavaju drukčije izraze. Na primjer, BE spominje „jednu ili više osoba”, BG, EL, MT, NL i PT „dvije ili više osoba”, a DE i SE „više od jedne osobe”.

Članak 9. točka (b) odnosi se na kaznena djela koja je počinio član obitelji djeteta, osoba koja stanuje s djetetom ili osoba koja je zlorabila svoj priznati položaj povjerenja ili autoritet. Većina država članica donijela je zakone kojima se prenosi ta odredba. Iz podataka koje su dostavili AT, BE, BG, DE, ES, IE, LT, LU, PL, RO, SI i UK (Engleska/Wales, Škotska i Gibraltar) ne mogu se donijeti valjani zaključci.

Kada je riječ o članku 16. stavku 1., zakonima u HR, MT, PT, SI i UK (Engleska/Wales, Sjeverna Irska i Gibraltar) utvrđena je opća obveza da se prijave kaznena djela. Međutim, zakonodavstva većine država članica sadržavaju posebne odredbe o prijavljivanju kaznenih djela radi zaštite djece (AT, BG, CY, CZ, DE, EE, EL, ES, FI, HU, IT, LT, LV, NL, RO i SE). Osim toga, BG, CY, CZ, DE, EL, FI, HU, IT, LV, RO, SE, i SK uveli su posebnu obvezu kojom osobe u određenim zanimanjima (poput učitelja, liječnika, psihologa, medicinskih sestara i medicinskih tehničara) moraju obavijestiti nadležna tijela.

Člankom 15. stavkom 2. od država članica zahtijeva se da osiguraju mogućnost progona kaznenih djela i nakon što je žrtva dosegnula punoljetnost. AT, BE, CY, EE, EL, ES, HR, HU, IE, LV, MT, PL, RO, SE, SI i UK donijeli su zakone kojima se prenosi ta odredba. Odredba o zastari za neka kaznena djela u BG, CZ, DE, FI, IT, LT, NL i SK počinje teći od datuma kada je počinjeno kazneno djelo. To znači da djeca žrtve, osobito ona zlostavljana u jako ranoj dobi, možda neće imati dovoljno vremena da pokrenu kazneni progon nakon što postanu punoljetna.

Prema članku 15. stavku 1. države članice poduzimaju potrebne mjere kako bi osigurale da istraga ili progon kaznenih djela iz članaka od 3. do 7. ne ovise o prijavi ili optužnici koje podigne sama žrtva ili njezin zastupnik te da se s kaznenim postupkom može nastaviti čak i ako žrtva ili njezin zastupnik povuku svoje izjave. Načela članka 15. stavka 1. jasno su prisutna u nacionalnim zakonima CY, NI, PL i PT, dok su AT, BE, BG, CZ, DE, EE, EL, ES, FI, FR, HR, HU, IT, LT, LU, LV, MT, RO, SE, SI i SK prenijeli ovu odredbu općenitim pravilima kaznenog prava kojima se uređuje pokretanje istraga i kaznenog progona. Tužitelji u UK (Engleska/Wales, Sjeverna Irska i Škotska) mogu pokrenuti ili nastaviti kazneni postupak ako smatraju da postoji dovoljno dokaza koji bi realno mogli dovesti do osude i ako je kazneni progon u javnom interesu. U IE primjenjuje se isto načelo javnog interesa.

Kada je riječ o članku 13. stavku 1., sve su države članice uvele kaznenopravne ili administrativne sankcije koje se odnose na pravne osobe. Neke države članice (BE, CZ, FR, PL, RO i SK) odlučile su uvesti i dodatnu kaznu objavljivanja ili prikazivanja odluke/presude kojom se pravna osoba proglašava krivom za počinjenje kaznenog djela. Većina je država članica, osim BG, DE, EE, FI, IE i UK (Engleska/Wales, Sjeverna Irska i Gibraltar), odlučila prenijeti najmanje jednu od mogućnosti navedenih u točkama od (a) do (e) članka 13. stavka 1.

Kada je riječ o točkama od (a) do (c) članka 12. stavka 1., CY, LT i PL upotrebljavaju gotovo iste izraze koji se upotrebljavaju u Direktivi, dok ostale države članice upotrebljavaju drukčije izraze. Na primjer, pri prenošenju članka 12. stavka 1. točke (b) države članice spominju „upravitelje”, „direktore” ili „upravni odbor” umjesto izraza „osoba ovlaštena za odlučivanje u ime pravne osobe”.

Neke države članice (AT, BE, BG, EL, FI, HR, HU, IT, LU, PL i SI) prenijele su članak 16. stavak 2. općom odredbom kojom se obvezuje ili potiče prijavljivanje kaznenih djela i/ili pomaganje ljudima u nevolji. Ostale države članice (BG, CY, CZ, EE, ES, FR, HR, LT, LV, NL, PT, RO, SE i SK) prenijele su ga nešto određenijom zakonskom odredbom, prema kojoj je prijavljivanje kaznenih djela protiv djece obvezno. U UK (Engleska/Wales, Sjeverna Irska i Škotska) upotrebljavaju se nezakonodavne mjere.

Stanovništvo se potiče na prijavljivanje zlostavljanja uglavnom preko telefonskih linija za pomoć / dežurnih telefonskih linija, kao što su Child Focus (broj telefona 116000) u BE ili Child Line (116111) u LT.

2.1.15.Nadležnost i usklađivanje kaznenog progona (članak 17.)

Člankom 17. utvrđuju se pravila o uspostavi nadležnosti država članica nad kaznenim djelima navedenima u Direktivi.

Članak 17. stavak 1. obuhvaća nadležnost u slučajevima kada je kazneno djelo u cijelosti ili djelomično počinjeno na području države članice ili je počinitelj njezin državljanin. Većina država članica donijela je zakone kojima se prenosi ta odredba. Iz podataka koje su dostavili CY, IE, LV, NL, SI, PT i UK (Gibraltar) ne mogu se donijeti valjani zaključci.

Prema članku 17. stavku 2. država članica ima mogućnost uspostaviti dodatnu nadležnost za kaznena djela koja nisu počinjena na njezinu području. Na primjer, ako je kazneno djelo počinjeno protiv njezina državljanina ili protiv osobe koja ima boravište na njezinu području (članak 17. stavak 2. točka (a)), ako je kazneno djelo počinjeno u korist pravne osobe koja je osnovana na njezinu području (članak 17. stavak 2. točka (b)) ili ako počinitelj kaznenog djela ima boravište na njezinu području (članak 17. stavak 2. točka (c)). Većina je država članica odlučila primijeniti mogućnosti utvrđene člankom 17. stavkom 2. točkom (a) (AT, BE, BG, CZ, EE, EL, ES, FI, FR, HR, HU, IT, MT, NL, PL, PT, RO, SI i SK) i člankom 17. stavkom 2 točkom (c) (AT, BE, ES, FI, FR, HR, IE, LT, LU, LV, MT, NL, PT, RO, SE i SK), dok ih je manji broj odlučio primijeniti mogućnosti utvrđene člankom 17. stavkom 2. točkom (b) (CY, CZ, ES, HR, IT, LV, MT, PL, PT, RO i SI).

Člankom 17. stavkom 3. od država članica zahtijeva se da osiguraju da njihova nadležnost obuhvaća kaznena djela koja su počinjena uporabom informacijske i komunikacijske tehnologije s mogućnošću pristupa s njihova područja, neovisno o tome nalaze li se same tehnologije na njihovu području. Posebne odredbe u zakonima u CY, EL, MT i PL slijede tekst Direktive i izravno se odnose na kaznena djela počinjena uporabom informacijske i komunikacijske tehnologije, dok AT, BE, BG, DE, EE, ES, FI, FR, HR, HU, IE, IT, LT, RO, SI, SK i UK primjenjuju opću odredbu kojom se uspostavlja nadležnost za kaznena djela počinjena na njihovu državnom području.

Člankom 17. stavkom 4. onemogućava se utvrđivanje uvjeta dvostruke kažnjivosti za progon kaznenih djela počinjenih izvan državnog područja dotične države članice ako je počinitelj državljanin dotične države. BG, CZ, HU, IT, LV, MT, SK i UK (Engleska/Wales i Sjeverna Irska) ne predviđaju uvjet dvostruke kažnjivosti pri utvrđivanju nadležnosti za neko kazneno djelo. Iako sadržavaju klauzulu o dvostrukoj kažnjivosti, u AT, BE, DE, EE, EL, ES, FI, FR, HR, LT, LU, NL i SE predviđene su određene iznimke za sva kaznena djela navedena u članku 17. stavku 4.

Prema članku 17. stavku 5. države članice poduzimaju potrebne mjere kako bi osigurale da njihova nadležnost ne bude ovisna o uvjetu da kazneni progon može početi samo na temelju prijave žrtve kaznenog djela u mjestu gdje je počinjeno ili na temelju prijave države u kojoj je kazneno djelo počinjeno. Većina država članica donijela je zakone kojima se prenosi ta odredba. Iz podataka koje su dostavili LU i SI ne mogu se donijeti valjani zaključci.

2.2.Pomoć žrtvama i njihova zaštita (članci od 18. do 20.)

2.2.1.Opće odredbe o mjerama za pomoć i potporu djeci žrtvama te za njihovu zaštitu (članak 18.)

Člankom 18. utvrđuju se opće odredbe o mjerama pomoći i potpore djeci žrtvama i njihove zaštite:

prema članku 18. stavku 1. djeci žrtvama osigurava se pomoć, potpora i zaštita, vodeći računa o najboljim interesima djeteta. Većina država članica donijela je zakone kojima se prenosi ta odredba. Iz podataka koje su dostavili BE, DE, LV i SI ne mogu se donijeti valjani zaključci.

Člankom 18. stavkom 2. države članice obvezuju se da će poduzeti potrebne mjere kako bi osigurale da se djetetu osigura pomoć i potpora čim nadležna tijela opravdano posumnjaju da je protiv djeteta vjerojatno bilo počinjeno kazneno djelo. Otprilike polovina država članica donijela je mjere kojima se prenosi ta odredba. Iz podataka koje su dostavili AT, BE, BG, DE, EL, ES, FR, IT, LU, NL, PL, SI i UK (Engleska/Wales, Sjeverna Irska i Škotska) ne mogu se donijeti valjani zaključci.

Člankom 18. stavkom 3. od država članica zahtijeva se da osiguraju da se sa žrtvom kaznenog djela., čija dob nije sa sigurnošću utvrđena i za koju se opravdano pretpostavlja da je dijete, postupa kao da je dijete te da joj se odmah omoguće pomoć, potpora i zaštita. Izrazi koji se upotrebljavaju u zakonima u BG, CY, EL i LT kojima se prenosi ta odredba vrlo su slični izrazima u Direktivi, dok zakoni u EE, ES, HR, LV, MT, PT, RO i UK (Engleska/Wales i Gibraltar) sadržavaju opću pretpostavku maloljetnosti žrtve dok se ne dokaže suprotno. Iz podataka koje su dostavili AT, BE, CZ, DE, FI, FR, HU, IE, IT, LU, PL, SE, SI, SK i UK (Škotska) ne mogu se donijeti valjani zaključci.

2.2.2.Pomoć i potpora žrtvama (članak 19.)

Člankom 19. utvrđene su opće odredbe o mjerama pomoći, potpore i zaštite za djecu žrtve i njihove obitelji.

Prema članku 19. stavku 1. države članice poduzimaju potrebne mjere kako bi osigurale da se žrtvama osigura pomoć i potpora prije kaznenog postupka, za vrijeme tog postupka i odgovarajuće vrijeme nakon zaključivanja toga postupka, a posebno kako bi osigurale zaštitu onoj djeci koja prijave slučajeve zlostavljanja unutar svoje obitelji. Većina država članica donijela je zakone kojima se prenosi ta odredba. Iz podataka koje su dostavili DE, HU, IE, IT, LV, PL, RO, SI i SK ne mogu se donijeti valjani zaključci.

Člankom 19. stavkom 2. od država članica zahtijeva se da poduzimaju potrebne mjere kako bi osigurale da pomoć i potpora djetetu žrtvi nisu uvjetovani njegovom spremnošću na suradnju u kaznenoj istrazi, pri progonu ili sudskom postupku. U zakonima u CY, EL, MT i UK (Engleska/Wales i Gibraltar) upotrebljavaju se izrazi vrlo slični onima u Direktivi, dok je većina država članica (AT, BE, BG, CZ, EE, ES, FI, FR, HR, HU, IE, IT, LT, LU, LV, NL, PL, PT, RO, SE, SK i UK (Sjeverna Irska i Škotska)) donijela niz odredaba o pomoći i potpori. Iz podataka koje su dostavili DE i SI ne mogu se donijeti valjani zaključci.

Prema članku 19. stavku 3. države članice moraju osigurati da se djeci žrtvama pruže pomoć i potpora nakon ocjene posebnih okolnosti svakog pojedinog slučaja djeteta žrtve, vodeći računa o stavovima, potrebama i interesima djeteta. Većina je država članica uvela mjere kojima se prenosi ta odredba. Iz podataka koje su dostavili DE, EL, IT, LT, LU, LV, NL, PL, SI i UK (Škotska) ne mogu se donijeti valjani zaključci.